Ար­մէն ­Տիգ­րա­նեա­նի ստեղ­ծա­գոր­ծա­կան բե­ղուն գոր­ծու­նէու­թիւ­նը շա­րու­նա­կո­ւե­ցաւ նաեւ խորհր­դա­յին կար­գե­րու տակ, ո­րոնց պար­տադ­րած սնա­մէջ մի­ջազ­գայ­նու­թեան հո­սան­քին միայն նո­ւա­զա­գոյն չա­փով տուրք վճա­րեց մեծ ե­րա­ժիշ­տը… ­Խորհր­դա­յին պայ­ման­նե­րու մէջ ան­գամ Ար­մէն ­Տիգ­րա­նեան յա­ջո­ղե­ցաւ ոչ միայն վե­րամ­շա­կել ու կա­տա­րե­լա­գոր­ծել «Ա­նոյշ»ը, այ­լեւ՝ օգ­տո­ւե­լով Երկ­րորդ Աշ­խար­հա­մար­տի սկզբնա­ւո­րու­թեան ազ­գա­յին ա­կունք­նե­րու շղթա­յա­զերծ­ման առ­ջեւ Ս­տա­լի­նի խորհր­դա­յին­նե­րուն բա­ցած կա­նաչ լոյ­սէն, հայ դա­սա­կան ե­րաժշ­տու­թեան նո­ւի­րա­բե­րեց «­Դա­ւիթ ­Բէկ»ը՝ անկրկ­նե­լի ­Րաֆ­ֆիի հա­մա­նուն պատ­մա­վէ­պին ներշն­չու­մով։